stanford-oval/wikipedia huggingface dataset:
ปีเตอร์ แจ็กสัน
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1976 | เดอะ วัลเลย์ | ใช่ | ใช่ | ใช่ | คามิโอ: นักสำรวจแร่ #4 ภาพยนตร์สั้น; กำกับภาพ, ตัดต่อ, ช่างแต่งหน้า, นักออกแบบ, ออกแบบเครื่องแต่งกายและควบคุมเทคนิคพิเศษด้วย |
| 1987 | แบดเทสต์ | ใช่ | ใช่ | ใช่ | บทบาท: เดเร็ค และ โรเบิร์ต ตัดต่อ, ควบคุมเมคอัพและควบคุมเทคนิคพิเศษด้วย |
| 1989 | มีท เดอะ ฟีเบิลส์ | ใช่ | ใช่ | ใช่ | ช่างภาพและออกแบบหุ่นด้วย |
| 1992 | แวลลีย์ ออฟ เดอะ สเตอริโอส | ไม่ | ไม่ | ใช่ | ภาพยนตร์สั้น |
| 1992 | ซอมบี้ผีกระชากหัว | ใช่ | ใช่ | ไม่ | คามิโอ: ผู้ช่วยอันเดอร์เทเกอร์ แอะนิเมเตอร์สตอปโมชันด้วย |
| 1994 | ทรพีนี้ เพื่อรักเรา | ใช่ | ใช่ | ใช่ |  |
| 1995 | ฟอร์กอทเทน ซิลเวอร์ | ใช่ | ใช่ | ไม่ | บทบาท: เป็นตัวเอง |
| 1996 | เกมกลคน | ไม่ | ใช่ | ใช่ |  |
| 1996 | สามผีสี่เผ่าเขย่าโลก | ใช่ | ใช่ | ใช่ |  |
| 2001 | เดอะลอร์ดออฟเดอะริงส์: อภินิหารแหวนครองพิภพ | ใช่ | ใช่ | ใช่ | คามิโอ: อัลเบิร์ต ดรยรี กำลังกินแครอท, ภาพวาดของ บังโก แบ๊กกิ้นส์ (ไม่มีเครดิต) |
| 2002 | เดอะลอร์ดออฟเดอะริงส์: ศึกหอคอยคู่กู้พิภพ | ใช่ | ใช่ | ใช่ | คามิโอ: นักรบโรฮันขว้างหอกที่ประตูลึกของเฮล์ม (ไม่มีเครดิต) |
| 2003 | เดอะลอร์ดออฟเดอะริงส์: มหาสงครามชิงพิภพ | ใช่ | ใช่ | ใช่ | คามิโอ: ลูกน้องของคอร์แซร์แห่งอุมบาร์ (ไม่มีเครดิต) |
| 2003 | โบแกนส์ | ไม่ | ไม่ | ไม่ | ภาพยนตร์สั้น บทบาท: เป็นตัวเอง |
| 2003 | เดอะลอร์แอนด์ชอร์ตออฟอิท | ไม่ | ไม่ | ฝ่ายบริหาร | ภาพยนตร์สั้น บทบาท: คนขับรถบัส |
| 2005 | คิงคอง | ใช่ | ใช่ | ใช่ |  |
| 2007 | ฮอทฟัซ: โปลิศ โคตรแมน | ไม่ | ไม่ | ไม่ | คามิโอ: ขโมยแต่งตัวเหมือนพ่อคริสต์มาส (ไม่มีเครดิต) |
| 2008 | ครอสซิง เดอะ ไลน์ | ใช่ | ใช่ | ไม่ | ภาพยนตร์สั้น |
| 2008 | โอเวอร์ เดอะ ฟรอนท์: เดอะ เกรท วอร์ อิน ดิ แอร์ | ใช่ | ใช่ | ใช่ | ภาพยนตร์สารคดีสั้น |
| 2009 | ยึดแผ่นดิน เปลี่ยนพันธุ์มนุษย์ | ไม่ | ไม่ | ใช่ |  |
| 2009 | สัมผัสแค้นจากสวรรค์ | ใช่ | ใช่ | ใช่ | คามิโอ: ชายที่ร้านขายยา (ไม่มีเครดิต) |
| 2011 | การผจญภัยของตินติน | ไม่ | ไม่ | ใช่ |  |
| 2012 | พิพากษาตุลาการ | ไม่ | ไม่ | ใช่ |  |
| 2012 | เดอะฮอบบิท: การผจญภัยสุดคาดคิด | ใช่ | ใช่ | ใช่ | คามิโอ: คนแคระกำลังหนีจากสม็อค (ไม่มีเครดิต) |
| 2013 | เดอะ ไฟว์(อิช) ด็อกเตอร์ รีบูต | ไม่ | ไม่ | ไม่ | คามิโอ: เป็นตัวเอง |
| 2013 | เดอะฮอบบิท: ดินแดนเปลี่ยวร้างของสม็อค | ใช่ | ใช่ | ใช่ | คามิโอ: อัลเบิร์ต ดรยรี กำลังกินแครอท (ไม่มีเครดิต) |
| 2014 | เดอะฮอบบิท: สงคราม 5 ทัพ | ใช่ | ใช่ | ใช่ | คามิโอ: ภาพวาดของ บังโก แบ๊กกิ้นส์ (ไม่มีเครดิต) |
| 2018 | เธ แชล นอท โกรว์ โอลด์ | ใช่ | ไม่ | ใช่ | ภาพยนตร์สารคดี |
| 2018 | สมรภูมิล่าเมือง: จักรกลมรณะ | ไม่ | ใช่ | ใช่ | คามิโอ: ซูตตี้ พีท (ไม่มีเครดิต) |
| 2021 | เดอะบีเทิลส์: เก็ตแบ็ค | ใช่ | ไม่ | ใช่ | มินิซีรีส์สารคดีฉายในดิสนีย์+ |
| 2022 | เดอะบีเทิลส์: เก็ตแบ็ค - เดอะรูฟท็อปคอนเสิร์ต | ใช่ | ไม่ | ใช่ | ภาพยนตร์สารคดี |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ ปีเตอร์ แจ็กสัน
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1987 | แบดเทสต์ |  71% (6.40/10) (21 คน) |  | 52 (4 คน) | 6.5 (‎49,441) | $25,000 | $150,000 |
| 1989 | มีท เดอะ ฟีเบิลส์ |  72% (6.60/10) (25 คน) | — | — | 6.6 (22,357) | $750,000 | $80,000 |
| 1992 | ซอมบี้ผีกระชากหัว |  89% (7.50/10) (46 คน) |  | 54 (7 คน) | 7.5 (104,231) | $3,000,000 | $242,623 |
| 1994 | ทรพีนี้ เพื่อรักเรา |  95% (8.20/10) (110 คน) |  | 86 (31 คน) | 7.3 (67,872) | $5,000,000 | $5,438,120 |
| 1996 | สามผีสี่เผ่าเขย่าโลก |  67% (6.30/10) (43 คน) |  | 52 (27 คน) | 7.1 (‎96,503‎) | $26,000,000 | $29,359,216 |
| 2001 | เดอะลอร์ดออฟเดอะริงส์: อภินิหารแหวนครองพิภพ |  92% (8.20/10) (237 คน) |  | 92 (34 คน) | 8.9 (2,031,859‎) | $93,000,000 | $898,094,742 |
| 2002 | เดอะลอร์ดออฟเดอะริงส์: ศึกหอคอยคู่กู้พิภพ |  95% (8.50/10) (260 คน) |  | 87 (39 คน) | 8.8 (‎1,806,002) | $94,000,000 | $951,208,089 |
| 2003 | เดอะลอร์ดออฟเดอะริงส์: มหาสงครามชิงพิภพ |  94% (8.70/10) (282 คน) |  | 94 (41 คน) | 9.0 (2,003,036‎) | $94,000,000 | $1,151,462,071 |
| 2005 | คิงคอง |  84% (7.70/10) (268 คน) |  | 81 (39 คน) | 7.2 (‎450,837) | $207,000,000 | $562,363,449 |
| 2009 | สัมผัสแค้นจากสวรรค์ |  31% (5.00/10) (247 คน) |  | 42 (36 คน) | 6.6 (‎181,318) | $65,000,000 | $94,894,448 |
| 2012 | เดอะฮอบบิท: การผจญภัยสุดคาดคิด |  64% (6.50/10) (305 คน) |  | 58 (40 คน) | 7.8 (880,906) | $200,000,000 | $1,021,103,568 |
| 2013 | เดอะฮอบบิท: ดินแดนเปลี่ยวร้างของสม็อค |  75% (6.80/10) (252 คน) |  | 66 (44 คน) | 7.8 (712,322) | $217,000,000 | $959,358,436 |
| 2014 | เดอะฮอบบิท: สงคราม 5 ทัพ |  59% (6.30/10) (266 คน) |  | 59 (46 คน) | 7.4 (578,592) | $209,000,000 | $962,253,946 |
| เฉลี่ย และ รวม | เฉลี่ย และ รวม |  76% (7.13/10) | 69 | 69 | 7.6 | $1.214 พันล้าน | $6,636,008,708 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ ปีเตอร์ แจ็กสัน
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1994 | ทรพีนี้ เพื่อรักเรา | 1 |  |  |  |  |  |
| 2001 | เดอะลอร์ดออฟเดอะริงส์: อภินิหารแหวนครองพิภพ | 13 | 4 | 13 | 5 | 4 |  |
| 2002 | เดอะลอร์ดออฟเดอะริงส์: ศึกหอคอยคู่กู้พิภพ | 6 | 2 | 10 | 3 | 2 |  |
| 2003 | เดอะลอร์ดออฟเดอะริงส์: มหาสงครามชิงพิภพ | 11 | 11 | 12 | 5 | 4 | 4 |
| 2005 | คิงคอง | 4 | 3 | 3 | 1 | 2 |  |
| 2009 | สัมผัสแค้นจากสวรรค์ | 1 |  | 2 |  | 1 |  |
| 2012 | เดอะฮอบบิท: การผจญภัยสุดคาดคิด | 3 |  | 3 |  |  |  |
| 2013 | เดอะฮอบบิท: ดินแดนเปลี่ยวร้างของสม็อค | 3 |  | 2 |  |  |  |
| 2014 | เดอะฮอบบิท: สงคราม 5 ทัพ | 1 |  | 1 |  |  |  |
| 2018 | เธ แชล นอท โกรว์ โอลด์ |  |  | 1 |  |  |  |
| ทั้งหมด | ทั้งหมด | 43 | 20 | 47 | 14 | 13 | 4 |
ปุ่มโคนอยด์

| ปุ่มโคนอยด์  (Conoid tubercle) |
| --- | --- |
ภาพวาดกระดูกไหปลาร้าด้านซ้าย แสดงจุดเกาะของกล้ามเนื้อและเอ็น มุมมองจากด้านล่าง (ปุ่มกระดูกสำหรับเอ็นโคนอยด์อยู่ทางด้านล่าง)
รายละเอียด
จุดกำเนิด: เอ็นโคนอยด์
ตัวระบุ
ภาษาละติน: tuberculum conoideum
TA98: A02.4.02.010
TA2: 1177
FMA: 23322
ศัพท์ทางกายวิภาคของกระดูก[แก้ไขบนวิกิสนเทศ]
ที่ขอบด้านหลังของกระดูกไหปลาร้า ใกล้กับจุดประมาณ 1 ใน 3 ด้านนอก (distal 1/3) ของกระดูกไหปลาร้า (เป็นบริเวณที่กระดูกเปลี่ยนรูปร่างจากรูปกลมเป็นรูปแบน) เป็นปุ่มนูนของกระดูกที่เรียกว่า ปุ่มโคนอยด์ (อังกฤษ: conoid tubercle) หรือ ปุ่มโคราคอยด์ (อังกฤษ: coracoid tuberosity) ในตำแหน่งปกติของกระดูก ปุ่มโคนอยด์จะอยู่ด้านบนโคราคอยด์ โพรเซสของกระดูกสะบัก (coracoid process of the scapula) และมีเอ็นโคนอยด์ (conoid ligament) ซึ่งยึดเชื่อมระหว่างปุ่มโคนอยด์และโคราคอยด์ โพรเซสมาเกาะที่ปุ่มกระดูกนี้
แหล่งข้อมูลอื่น

Conoid+tubercle จากเว็บไซต์  eMedicine Dictionary
ปุ่มกระดูกท้ายทอย

| ปุ่มกระดูกท้ายทอย  (Occipital condyle) |
| --- | --- |
กระดูกท้ายทอยมุมมองจากด้านนอก (ปุ่มกระดูกท้ายทอยอยู่ด้านล่างทางซ้ายของภาพ)
รายละเอียด
ตัวระบุ
ภาษาละติน: condylus occipitalis
TA98: A02.1.04.014
TA2: 557
FMA: 52861
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มกระดูกท้ายทอย (อังกฤษ: occipital condyles) เป็นปุ่มกระดูกที่อยู่ด้านล่างของส่วนข้างของกระดูกท้ายทอย (occipital bone) ซึ่งเป็นส่วนของกระดูกที่อยู่ด้านข้างของฟอราเมน แมกนัม (foramen magnum) ปุ่มกระดูกนี้เกิดข้อต่อกับหน้าประกบบนของกระดูกคอชิ้นที่หนึ่ง (atlas)
ปุ่มกระดูกนี้มีรูปร่างเป็นวงรี ส่วนหน้าของปุ่มซึ่งชี้ไปด้านหน้าและด้านใกล้กลางอยู่ใกล้กับส่วนหน้าของปุ่มอีกข้างมากกว่าส่วนหลังของปุ่ม และชี้เข้าไปในส่วนฐาน (basilar portion) ของกระดูกท้ายทอย ส่วนหลังของปุ่มนี้ยื่นไปทางด้านหลังไปยังตรงกลางของฟอราเมน แมกนัม
พื้นผิวข้อต่อของปุ่มกระดูกนี้มีลักาณะนูนในแนวหน้าหลัง และในแนวข้าง และชี้ลงด้านล่างและด้านข้าง
ขอบของปุ่มกระดูกนี้เป็นจุดเกาะของแคปซูลข้อต่อระหว่างกระดูกท้ายทอยและกระดูกคอชิ้นที่หนึ่ง และด้านใกล้กลางของปุ่มกระดูกแต่ละอันเป็นรอยประทับขรุขระซึ่งเป็นจุดเกาะของเอ็นเอลาร์ (alar ligament)
ที่ฐานของปุ่มกระดูกเป็นช่องเล็ก ๆ ซึ่งเป็นทางผ่านของเส้นประสาทกล้ามเนื้อลิ้น (hypoglossal nerve)
ภาพอื่น ๆ

มุมมองด้านล่างของฐานกะโหลกศีรษะ
ภาพวาดแสดงมุมมองจากทางด้านข้างซ้ายของกะโหลกศีรษะของมนุษย์
แหล่งข้อมูลอื่น

Norman/Georgetown lesson9
Roche Lexicon - illustrated navigator, at Elsevier 34256.000-2
Roche Lexicon - illustrated navigator, at Elsevier 34257.000-1
ปีกแห่งฝัน วันแห่งรัก

| ปีกแห่งฝัน วันแห่งรัก |
| --- | --- |
โปสเตอร์ประชาสัมพันธ์ในประเทศไทย
กำกับ: ฮายาโอะ มิยาซากิ
บทภาพยนตร์: ฮายาโอะ มิยาซากิ
อำนวยการสร้าง: โทะชิโอะ ซุซุกิ
กำกับภาพ: อัตสึจิ โอกูอิ
ดนตรีประกอบ: โจ ฮิไซชิ
บริษัทผู้สร้าง: สตูดิโอจิบลิ 
ผู้จัดจำหน่าย: โทโฮ (ญี่ปุ่น)
วันฉาย:  20 กรกฎาคม พ.ศ. 2556    3 กรกฎาคม พ.ศ. 2557
ความยาว: 126 นาที
ประเทศ:  ญี่ปุ่น
ภาษา: ญี่ปุ่น
ทำเงิน: ญี่ปุ่น: 12,020 ล้านเยน  ไทย: 2.3 ล้านบาท 
เนื้อเรื่องอิงชีวประวัติของ ดร. จิโร โฮะริโกะชิ
ปีกแห่งฝัน วันแห่งรัก (อังกฤษ: The Wind Rises, ญี่ปุ่น: 風立ちぬ; โรมาจิ: คาเซะ ทาชินุ) เป็นภาพยนตร์อนิเมะปี พ.ศ. 2556 แนวดราม่าและอิงประวัติศาสตร์ กำกับโดยฮายาโอะ มิยาซากิ ผู้กำกับอนิเมะระดับตำนานของญี่ปุ่น เนื่อเรื่องของอนิเมะอิงชีวประวัติของ ดร. จิโร โฮะริโกะชิ วิศวกรผู้ออกแบบเครื่องบินของบริษัท เครื่องยนต์สันดาปภายในมิตซูบิชิ ประจำโรงงานสาขานาโงยะ
ปีกแห่งฝัน วันแห่งรัก เป็นภาพยนตร์ที่ทำรายได้สูงสุดของญี่ปุ่นประจำปี พ.ศ. 2556 ซึ่งในญี่ปุ่นสามารถทำรายได้กว่าหนึ่งหมื่นสองพันล้านเยน (3,840 ล้านบาท) และเข้าฉายในประเทศไทย เมื่อ 3 กรกฎาคม พ.ศ. 2557 ในโรงภาพยนตร์พื้นที่กรุงเทพมหานครและเชียงใหม่
ชื่อภาษาอังกฤษ The Wind Rises นั้น มาจากวลีแฝงปรัชญาของ พอล วาเลรี ที่ว่า "The wind is rising! We must try to live!" 
(ลมพัดแรงกล้า เราจึงอยู่ท้าแรงลม!), (เพราะมีสายลม! เราจึงต้องอยู่ต้านลม!)""
เนื้อเรื่อง

ในห้วงเวลาที่จักรวรรดิญี่ปุ่น กำลังเร่งพัฒนาเทคโนโลยีและอุตสาหกรรมของชาติ ตลอดจนแสนยานุภาพทางทหารให้ทัดเทียมชาติมหาอำนาจตะวันตก ในปี 1918 จิโร เด็กหนุ่มที่อาศัยในต่างจังหวัดคนหนึ่งได้ใฝ่ฝันที่จะเป็นนักบิน แต่ฝันนั้นไม่อาจเป็นจริงได้ด้วยปัญหาด้านสายตาของเขา ภายหลังจากได้อ่านนิตยสารการบิน ทำให้เขาได้รู้จักนักออกแบบเครื่องบินชาวอิตาลีที่โด่งดัง คือ เคานต์ คาร์โปนี ผู้ซึ่งบอกเขาว่า ถึงแม้ไม่สามารถขับเครื่องบินได้ แต่ก็สามารถออกแบบเครื่องบินได้ การออกแบบเครื่องบินนั้นยอดเยี่ยมกว่าการขับเครื่องบินเสียอีก
ห้าปีต่อมา จิโร ได้เดินทางไปยังโตเกียวโดยรถไฟเพื่อมาฝึกฝนด้านวิศวกรรมการบิน บนรถไฟเขาได้พบกับเด็กสาวนามว่า นาโอโกะ ที่กำลังเดินทางพร้อมกับสาวใช้ เมื่อรถไฟใกล้ถึงโตเกียว ได้เกิดเหตุแผ่นดินไหวครั้งใหญ่ขึ้น ทำให้รถไฟต้องหยุดขบวนและผู้โดยสารและผู้คนต่างเอาชีวิตรอดอย่างอลหม่าน เนื่องจากในเมืองมีไฟไหม้จำนวนมากตามมา ห้วงเวลาแห่งความอลหม่านนั้น สาวใช้ของนาโอโกะได้ได้รับบาดเจ็บที่ขาจนไม่สามารถเดินได้ จิโรจึงได้เข้าไปช่วยเหลือและทำแผล และให้นาโอโกะพาไปที่บ้านเพื่อไปเรียกคนมาช่วย โดยที่เขาไม่ได้บอกกล่าวชื่อใดๆไว้
ไม่นานหลังจากนั้น จิโรได้เข้าทำงานที่โรงงานอากาศยานของ บริษัท มิตซูบิชิเครื่องยนต์สันดาปภายใน โดยอยู่ในทีมวิศวกรเครื่องบินรบ โครงการ พอสเตอร์ จนเครื่องบินต้นแบบได้สำเร็จ ในวันทดสอบบิน เครื่องบินเกิดปัญหาและตกสู่พื้นดินจนเสียหายทั้งหมด โครงการพอสเตอร์จึงต้องยุติลง ทางบริษัท จึงส่งจิโร ไปเยอรมนีพร้อมกับคณะเพื่อดูงานที่บริษัท จุงส์เกอร์  เนื่องจากอุตสหกรรมการบินของเยอรมันในขณะนั้นถือเป็นแนวหน้าของโลก โดยสามารถผลิตเครื่องบินขนาดใหญ่ที่ทำจากโลหะได้แล้ว กองทัพญี่ปุ่นจึงตื่นตัวเพื่อต้องการให้ญี่ปุ่นมีเครื่องบินโลหะเป็นของตัวเองเช่นกัน
ในปี 1932 ห้าปีหลังจากเข้าทำงาน จิโรได้รับตำแหน่งหัวหน้าทีมวิศวกรออกแบบเครื่องบินรบที่จะประจำการในกองทัพเรือจักรวรรดิญี่ปุ่น เครื่องบินต้นแบบลำแรกของจิโร คือ 1MF10 นั้น เป็นที่น่าผิดหวังและล้มเลิกโครงการ จิโรถือโอกาสไปพักผ่อนและคิดไอเดียที่รีสอร์ทแห่งหนึ่ง ที่นั้น เขาได้พบกับนาโอโกะซึ่งคุณพ่อของเธอเป็นเจ้าของ และที่นั่น จิโร ได้พบกับชาวเยอรมันที่เป็นแขกในโรงแรม ชายคนนั้นได้บอกถึงสถานการณ์ที่สุ่มเสี่ยงในเยอรมนีที่ปกครองโดยพรรคนาซี ปัญหาเกิดขึ้นกับ ดร. จุงส์เกอร์ และผลลัพธ์ของสงครามที่กำลังอุบัติขึ้น จิโรเริ่มมีใจกับนาโอกะ จนในที่สุด ทั้งสองตกลงคบกัน และจิโร่ได้ไอเดียในการสร้างเครื่องบินใหม่ของเขา
เมื่อกลับมาที่โรงงานได้ไม่นาน มีเจ้าหน้าหน่วยสืบสวนอาชญากรของทางการมาตามจับกุมตัวจิโรด้วยเหตุผลที่ไม่อาจทราบได้ จิโรในฐานะหัวหน้าทีมวิศวกรต้องทำงานอย่างหลบซ่อนและย้ายไปอาศัยอยู่ที่บ้านของรองหัวหน้าโรงงาน ขณะเดียวกัน อาการวัณโรคของนาโอกะก็ย่ำแย่ลงเรื่อยๆ จนเธอต้องไปรักษาตัวที่โรงพยาบาลวัณโรค...
เนื้อเรื่อง > ตัวละครหลัก

จิโร โฮะริโกะชิ - วิศวกรออกแบบเครื่องบิน
นาโอโกะ ซาโตมิ - คนรักของจิโร
จีโอวานนี คาโปรนี - ผู้ออกแบบเครื่องบินผู้เป็นต้นแบบของจิโร
คิโร ฮนโจ  - เพื่อนร่วมงานของจิโร
คุโรกาว่า - รองหัวหน้าโรงงาน
ฮันส์ คาสทอร์ป - ชาวเยอรมันที่รีสอร์ท
ฮัตโตริ - หัวหน้าโรงงาน
เพลง

เพลงภาพกอบภาพยนตร์อนิเมะ ปีกแห่งฝัน วันแห่งรัก ได้รับการประพันธ์โดย โจ ฮิไซชิ
เพลง > อัลบัมเพลงประกอบภาพยนตร์

| The Wind Rises  Soundtrack   風立ちぬ サウンドトラック |
| --- | --- |
หน้าปกอัลบั้มสากล
ซาวด์แทร็กอัลบั้มโดย  โจ ฮิไซชิ   ยุมิ มะสึโอะกะ
วางตลาด: 13 กรกฎาคม 2556
ความยาว: 53:03
ค่ายเพลง: Tokuma Japan Communications
:  
| ลำดับ | ชื่อเพลง | ชื่อญี่ปุ่น | ยาว |
| --- | --- | --- | --- |
| 1 | Journey (Dreamy Flight) | 旅路(夢中飛行) | 2:55 |
| 2 | Shooting Star | 流れ星 | 1:37 |
| 3 | Caproni (Engineer's Dream) | カプローニ(設計家の夢) | 1:45 |
| 4 | Journey (Determination) | 旅路(決意) | 1:12 |
| 5 | Naoko (Meeting) | 菜穂子(出会い) | 0:48 |
| 6 | Evacuation | 避難 | 1:20 |
| 7 | Benefactor | 恩人 | 1:25 |
| 8 | Caproni (Illusory Giant Machine) | カプローニ(幻の巨大機) | 0:47 |
| 9 | Excitement | ときめき | 1:43 |
| 10 | Journey (Sister) | 旅路(妹) | 0:40 |
| 11 | Journey (First Day of Work) | 旅路(初出社) | 1:43 |
| 12 | Squad Falcon | 隼班< | 1:34 |
| 13 | Falcon | 隼 | 1:22 |
| 14 | Junkers | ユンカース | 1:28 |
| 15 | Journey (Wind of Italia) | 旅路(イタリアの風) | 1:45 |
| 16 | Journey (Caproni's Retirement) | 旅路(カプローニの引退) | 1:20 |
| 17 | Journey (Meeting at Karuizawa) | 旅路(軽井沢の出会い) | 1:45 |
| 18 | Naoko (Fate) | 菜穂子(運命) | 0:46 |
| 19 | Naoko (Rainbow) | 菜穂子(虹) | 1:09 |
| 20 | Castorp (The Magic Mountain) | カストルプ(魔の山) | 1:10 |
| 21 | Wind | 風 | 0:52 |
| 22 | Paper Airplane | 紙飛行機 | 2:38 |
| 23 | Naoko (Propose) | 菜穂子(プロポーズ) | 1:10 |
| 24 | Surveillant Prototype 8 | 八試特偵 | 0:58 |
| 25 | Castorp (Farewell) | カストルプ(別れ) | 1:49 |
| 26 | Naoko (Yearning) | 菜穂子(会いたくて) | 3:06 |
| 27 | Naoko (Crossing Paths) | 菜穂子(めぐりあい) | 3:04 |
| 28 | Journey (Marriage) | 旅路(結婚) | 1:57 |
| 29 | Naoko (Gaze) | 菜穂子(眼差し) | 1:04 |
| 30 | Journey (Farewell)] | 旅路(別れ) | 1:18 |
| 31 | Journey (Dreamland) | 旅路(夢の王国) | 3:36 |
| 32 | Vapor Trail | ひこうき雲 | 3:23 |
ผลตอบรับ > การตอบรับจากนักวิจารณ์

ปีกแห่งฝัน วันแห่งรัก ได้รับการวิจารณ์จากนักวิจารณ์ภาพยนตร์ของ Rotten Tomatoes กว่า 139 คน โดยกว่า 88% ตัดสินเป็นบวกและให้เรตติ้ง "รับรองคุณภาพ" (Certified Fresh) และยังมีฉันทามติแก่ภาพยนตร์เรื่องนี้ว่า "เหมาะสมที่สุดที่จะเป็นผลงานสุดท้ายของผู้กำกับ ฮายาโอะ มิยาซากิ" ได้รับการจัดอันดับดัชนีความนิยม IMDb 8/10 จากผู้ชมกว่าหมื่นคน และได้คะแนนเฉลี่ยในเว็บไซต์  Metacritic ที่ 83/100 จากผู้ให้การวิจารณ์ 41 คน
ผลตอบรับ > การวิพากษ์วิจารณ์ในญี่ปุ่น

แม้ภาพยนตร์แอนิเมชันเรื่องนี้จะสามารถทำรายได้ได้ดีในญี่ปุ่น และได้รับรางวัลด้านภาพยนตร์ในเวทีระดับชาติ ด้วยเนื้อหาที่แม้จะเชิดชูวิศวกรนักประดิษฐ์ผู้มีพรสวรรค์และมีความรักในการออกแบบเครื่องบิน ซึ่งสุดท้ายถูกนำไปใช้ในสงคราม แต่ลักษณะการนำเสนอที่ปรากฏในภาพยนตร์แสดงออกมาในท่าทีที่ว่าตัวเอกซึ่งเป็นวิศวกรซึ่งมีความปรารถนาเพียงการสร้างเครื่องบินที่ดีที่สุด ได้ถูกทุนนิยมและสงครามกดดันให้ต้องสร้างเครื่องบินเพื่อเป็นอาวุธสงคราม ทำให้ถูกกลุ่มอนุรักษนิยมบางกลุ่มในญี่ปุ่นวิพากษ์วิจารณ์ว่าเป็นการทรยศต่อชาติ และบิดเบือนประวัติศาสตร์
ริวซุเกะ ฮิกะวะ นักวิจารณ์ยังมองว่า ภาพยนตร์เรื่องนี้เป็นสาส์นของผู้สร้างภาพยนตร์ที่ต้องการเตือนสติกระแสชาตินิยมในญี่ปุ่น โดยวิเคราะห์ว่าเหตุการณ์ภัยพิบัติครั้งใหญ่ในภาพยนตร์ซึ่งก็คือเหตุการณ์แผ่นดินไหวครั้งใหญ่ในภาคคันโตเมื่อปี 1923 มีความคล้ายคลึงกับเหตุแผ่นดินไหวและคลื่นสึนามิเมื่อเดือนมีนาคม 2011 ซึ่งภัยพิบัติทั้ง 2 ครั้งนำไปสู่การตกต่ำทางเศรษฐกิจ และเปิดทางให้กระแสชาตินิยมกลายเป็นเครื่องมือชักจูงมวลชน
แหล่งข้อมูลอื่น

http://kazetachinu.jp/ เว็บไซต์อย่างเป็นทางการ (ญี่ปุ่น)
The Wind Rises (ภาพยนตร์) ที่เครือข่ายข่าวอนิเมะ
The Wind Rises ที่อินเทอร์เน็ตมูวีเดตาเบส
The Wind Rises ที่บิกการ์ตูนเดตาเบส
The Wind Rises ที่บ็อกซ์ออฟฟิศโมโจ
| ด ค กรางวัลเจแปนอะแคเดมี สาขาแอนิเมชันแห่งปี |
| --- | --- |
 กระโดดจั้มพ์ทะลุข้ามเวลา (2006)   เท็กกง คินครีท (2007)   โปเนียว ธิดาสมุทรผจญภัย (2008)   ซัมเมอร์ วอร์ส (2009)   อาริเอตี้ มหัศจรรย์ความลับคนตัวจิ๋ว (2010)   ป๊อปปี้ ฮิลล์ ร่ำร้องขอปาฏิหาริย์ (2011)   คู่จี๊ดชีวิตอัศจรรย์ (2012)   ปีกแห่งฝัน วันแห่งรัก (2013)   สแตนด์บายมี โดราเอมอน เพื่อนกันตลอดไป (2014)   ศิษย์มหัศจรรย์กับอาจารย์พันธุ์อสูร (2015)   แค่วาดฝันให้โลกสวย (2016)   คืนเป็นระยะสั้นเดินบนสาว (2017)   มิไร มหัศจรรย์วันสองวัย (2018)   ฤดูฝัน ฉันมีเธอ (2019)  
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020) 
จิโรเมื่อแรกทำงานที่โรงงานเครื่องบินมิตซูบิชิ
ปูเรอา

ปูเรอา
ปูเรอา (อังกฤษ: Purea; เกิดในช่วงคริสต์ทศวรรษที่ 1700) เป็นราชินีแห่งชนเผ่าแลนด์วาร์ดเตวา (Landward Teva) นางประกาศตัวเป็นประมุขแห่งชาวตาฮีตีทั้งปวง และในระหว่าง ค.ศ. 1767–1768 นางกับอาโม (Amo) ผู้เป็นสวามี ช่วยกันสร้างมาฮาอีอาเตอา (Mahaiatea) โดยประสงค์จะให้เป็นศูนย์กลางพิธีกรรมของชาวตาฮีตี
ภาพนางปูเรอาที่ปรากฏในจินตนาการของชาวยุโรปมีลักษณะระหว่างกษัตริย์ตามขนบดั้งเดิมกับราชินีในเทพนิยาย
ปูลม

| ปูลม |
| --- | --- |

ปูลมใหญ่ (Ocypode ceratophthalmus) ที่มาดากัสการ์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับฐาน:: Brachyura
วงศ์:: Ocypodidae
สกุล:: Ocypode Weber, 1795

ชนิดต้นแบบ
Cancer ceratophthalmus Pallas, 1772
ระวังสับสนกับ ปูทหาร
ปูลม หรือ ปูผี (อังกฤษ: Ghost crab) เป็นปูทะเลขนาดเล็กในสกุล Ocypode อยู่ในวงศ์ Ocypodidae อันเป็นวงศ์เดียวกันกับปูก้ามดาบด้วย
ปูลมมักถูกจำสับสนกับปูทหาร ซึ่งอยู่ในสกุล Mictyris ซึ่งมีลักษณะคล้ายคลึงกัน แต่ปูลมจะมีลำตัวที่ใหญ่กว่ามาก และมีกระดองเป็นรูปสี่เหลี่ยม ไม่เหมือนปูทหารที่เป็นวงกลม และมีก้านตายาว ซ้ำยังมีพฤติกรรมการหากินที่ต่างกันออกไป กล่าวคือ ปูลมจะไม่ปั้นทรายเป็นก้อนเหมือนปูทหาร แต่จะใช้ก้ามคีบอาหารจำพวกซากพืช ซากสัตว์ และอินทรีย์สารต่าง ๆ เข้าปาก และมักจะทำรูอยู่ในป่าชายเลนที่เป็นเลนมากกว่า แต่ก็มีพบบ้างที่บริเวณหาดทราย
ปูลมได้ชื่อว่าในภาษาไทยเนื่องจากเป็นปูที่วิ่งได้เร็วมาก และส่วนชื่อปูผีในภาษาอังกฤษ มาจากพฤติกรรมการหากินที่มักหากินในเวลากลางคืนมากกว่ากลางวัน ขณะที่ชื่อวิทยาศาสตร์มาจากภาษากรีกคำว่า ocy หมายถึง "เร็ว" และคำว่า ποδός หมายถึง "เท้า" รวมความแล้วหมายถึงสัตว์ที่วิ่งเร็ว
ปูลมพบทั้งหมด 28 ชนิด   โดยชนิดที่พบได้ในประเทศไทยได้แก่ ปูลมใหญ่ (Ocypode ceratophthalmus) และปูลมเล็ก (O. macrocera) ซึ่งมีพฤติกรรมหากินในเวลากลางวันด้วย
ปืนต่อสู้รถถัง

ปืน OQF 17 pdr. ขนาด 76.2 มม. (3 นิ้ว) ของประเทศอังกฤษ
ทหารของกองพลส่งทางอากาศที่ 82 ประเทศสหรัฐอเมริกา กำลังทำการยิงปืน OQF 17 pdr. ณ เมืองไนจ์เมเจน (Nijmegen) ประเทศเนเธอร์แลนด์ เพื่อสกัดการรุกคืบของกองกำลังฝ่ายเยอรมัน ในปฏิบัติการมาร์เก็ตการ์เดน ค.ศ. 1944
ปืนต่อสู้รถถัง (อังกฤษ: anti-tank gun; AT-gun) จัดเป็นปืนใหญ่ มีวิถีราบ อำนาจการยิงไกล มีความเร็วต้นของกระสุนและอำนาจทะลุทะลวงสูง พัฒนามาจากปืนใหญ่วิถีราบ (อังกฤษ: cannon) หรือปืนใหญ่สนาม (อังกฤษ: field gun) ในสมัยแรก ปืนต่อสู้รถถังบางส่วนได้รับการพัฒนามาจากปืนต่อสู้อากาศยานที่มีขนาดลำกล้องใหญ่ โดยเปลี่ยนจากใช้กระสุนระเบิดแรงสูง (high-explosive ; HE) มาเป็นกระสุนเจาะเกราะ (armor-piercing ; AP) เช่น ปืน Flak 36 ขนาด 88 มม.ของนาซีเยอรมัน ปืน M1 gun ขนาด 90 มม.ของสหรัฐอเมริกา ฯลฯ เป็นต้น
ลักษณะทั่วไป

ภารกิจของปืนต่อสู้รถถังนั้นใช้สำหรับยิงทำลายรถถังเป็นหลัก ส่วนภารกิจรองใช้ยิงสังหารบุคคลหรือทำลายสิ่งก่อสร้าง ปกติกระสุนพื้นฐานจะเป็นกระสุนระเบิดแรงสูง (High-explosive ; HE) และกระสุนระเบิดแรงสูงต่อสู้รถถัง (High-explosive, anti-tank ; HEAT) แต่ปืนต่อสู้รถถังบางรุ่น เช่น OQF 6 pdr. (M1 57 mm. Gun) และ OQF 17 pdr. ของอังกฤษจะมีกระสุนเจาะเกราะแบบสลัดเปลือกหุ้มทิ้งเอง (Armour-piercing discarding sabot ; APDS) เพิ่มขึ้นมา เพื่อเพิ่มอำนาจในการทะลุทะลวงเกราะของรถถังที่สูงขึ้นด้วย
ปืนต่อสู้รถถังนั้นมักจะมีแผ่นเกราะกำบังด้านหน้าเพื่อป้องกันอันตรายจากกระสุนปืนและสะเก็ดระเบิดจากฝ่ายตรงข้าม มีพลปืนจำนวน 3 คน โดย 2 คนจะเป็นพลบรรจุกระสุนและพลยิง ส่วนอีก 1 คนจะเป็นพลเล็งเป้า โดยปืนต่อสู้รถถังสามารถเคลื่อนย้ายได้ด้วยแรงคนในระยะใกล้หรือใช้รถหรือสัตว์ลากจูงในระยะไกล
จากคุณสมบัติดังกล่าวของปืนต่อสู้รถถัง จึงมีบางชาตินำรถถังรุ่นเดิมมาทำการปรับปรุงด้วยการติดตั้งปืนชนิดนี้เข้าไปแทน รวมทั้งมีการออกแบบรถถังรุ่นใหม่บางรุ่นให้ติดตั้งปืนชนิดนี้มาแต่แรก เพื่อเป็นการเพิ่มศักยภาพในการยิงทำลายรถถังด้วยกันโดยเฉพาะรถถังของหน่วย Panzer ที่มีเกราะด้านหน้าและด้านข้างหนา เช่น รถถัง Tiger I รถถัง Panther ฯลฯ ของนาซีเยอรมันในสมัยสงครามโลกครั้งที่ 2  ซึ่งรถถังที่มีการปรับปรุงหรือติดตั้งปืนชนิดนี้ ได้แก่ รถถัง Sherman Firefly ของกองทัพอังกฤษ ซึ่งทำการติดตั้งปืน OQF 17 pdr. ขนาด 76.2 มม.แทนปืนใหญ่รถถัง M3 L/40 gun ขนาด 75 มม.ของเดิม
ส่วนปืนต่อสู้รถถังบางส่วนได้รับการปรับปรุงเป็นปืนใหญ่รถถัง อาทิเช่น ปืน M3 L/53 gun ขนาด 90 มม.ติดตั้งบนรถถัง M26 Pershing ปืน KwK 36 L/56 ติดตั้งบนรถถัง Tiger I  ปืน M6 Gun ขนาด 37 มม.ติดตั้งบนรถถัง M3 Stuart ฯลฯ เป็นต้น
รายชื่อปืนต่อสู้รถถังบางส่วน

| ปืนต่อสู้รถถัง | ขนาดลำกล้อง | ขนาดกระสุน | ประเทศผู้ผลิต |
| --- | --- | --- | --- |
| Bofors 37 mm. (PaK 36 , PaK 157) | 37 มม. (1.45 นิ้ว) | 37 × 249 mm. R |  สวีเดน |
| FlaK 18, 36, 37 ,41 | 88 มม. | 88 × 571 mm. R |  ไรช์เยอรมัน |
| M3 37 mm. Gun  | 37 มม. (1.45 นิ้ว) | 37 × 223 mm. R |  สหรัฐ |
| M1930 (1-K) | 37 มม. (1.45 นิ้ว) | 37 × 257 mm. R |  สหภาพโซเวียต |
| M1937 (53-K)  | 45 มม. (1.77 นิ้ว) | 45 × 310 mm. R |  สหภาพโซเวียต |
| M1942 (M42)  | 45 มม. (1.77 นิ้ว) | 45 × 386 mm. SR |  สหภาพโซเวียต |
| M2 90 mm. Gun | 90 มม. | 90 × 600 mm. R |  สหรัฐ |
| M5 3 inch Gun  | 76.2 มม. (3 นิ้ว) | 76.2 × 585 mm. R |  สหรัฐ |
| Ordnance QF 2 pdr. | 40 มม. (1.57 นิ้ว) | 40 × 304 mm. R |  สหราชอาณาจักร |
| Ordnance QF 6 pdr. (M1 57 mm. Gun) | 57 มม. (2.24 นิ้ว) | 57 × 441 mm. R |  สหราชอาณาจักร |
| Ordnance QF 17 pdr. | 76.2 มม. (3 นิ้ว) | 76.2 × 583 mm. R |  สหราชอาณาจักร |
| PaK 38 | 50 มม. | 50 × 419 mm. R |  ไรช์เยอรมัน |
| PaK 97/38 | 75 มม. | 75 × 338 mm. R |  ไรช์เยอรมัน |
| PaK 40 | 75 มม. | 75 × 714 mm. R |  ไรช์เยอรมัน |
| PaK 43 | 88 มม. | 88 × 822 mm. R |  ไรช์เยอรมัน |

http://www.quarry.nildram.co.uk/ammotables.htm เก็บถาวร 2009-06-06 ที่ เวย์แบ็กแมชชีน
บทบาทในปัจจุบัน

ปัจจุบันปืนต่อสู้รถถังได้ลดบทบาทลงไปมากแล้ว เนื่องจากปืนใหญ่รถถัง (ปถ.) ในยุคนี้ได้รับการปรับปรุงและพัฒนาจนมีขีดสมรรถนะเพิ่มมากขึ้น โดยมีความกว้างปากลำกล้องมากกว่า มีความเร็วต้นของกระสุนสูงกว่า ให้ระยะยิงหวังยิงที่ไกลกว่า และสามารถทะลุทะลวงเป้าหมายได้ลึกกว่า อันเนื่องมาจากพัฒนาปืนและกระสุนแบบต่างๆ เช่น ปืนใหญ่รถถัง Royal Ordnance L7 (M68) ขนาด 105 มม. ของอังกฤษและปืนใหญ่รถถัง Rheinmetall L44 gun (M256) ขนาด 120 มม. ของเยอรมัน ซึ่งติดตั้งบนรถถัง M1 Abrams ของกองทัพสหรัฐอเมริกา
แหล่งข้อมูลอื่น

http://www.quarry.nildram.co.uk/miltech.htm เก็บถาวร 2009-02-28 ที่ เวย์แบ็กแมชชีน
ปืน PaK 38 ขนาด 50 มม. ของนาซีเยอรมัน
รถถัง Sherman Firefly
ปืนต่อสู้รถถัง PaK43 ขนาด 88 มม. ของนาซีเยอรมัน
ปืนใหญ่ลำกล้อง

บทความนี้เกี่ยวกับปืนใหญ่ลำกล้อง (Cannon) สำหรับประเภทใหญ่ของปืนใหญ่ (Artillery) ดูที่ ปืนใหญ่  และ ปืนใหญ่ (แก้ความกำกวม)
ปืนใหญ่ที่ถูกใช้ในราวศตวรรษที่ 18 จัดแสดงอยู่ที่ château du Haut-Kœnigsbourg ประเทศฝรั่งเศส.
ปืนใหญ่ลำกล้อง (อังกฤษ: cannon) หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด